CELEX: 32008D0282
Language: hu
Date: 2008-03-17 00:00:00
Title: 2008/282/EK: A Bizottság határozata ( 2008. március 17.) a fogyasztóvédelmi jogszabályok alkalmazásáért felelős nemzeti hatóságok közötti együttműködésről szóló 2006/2004/EK európai parlamenti és tanácsi rendeletnek a kölcsönös jogsegély vonatkozásában való végrehajtásáról szóló 2007/76/EK határozat módosításáról (az értesítés a C(2008) 987. számú dokumentummal történt) (EGT-vonatkozású szöveg)

1.4.2008   
            
            
               HU
            
            
               Az Európai Unió Hivatalos Lapja
            
            
               L 89/26
            
         
      A BIZOTTSÁG HATÁROZATA
   
   (2008. március 17.)
   a fogyasztóvédelmi jogszabályok alkalmazásáért felelős nemzeti hatóságok közötti együttműködésről szóló 2006/2004/EK európai parlamenti és tanácsi rendeletnek a kölcsönös jogsegély vonatkozásában való végrehajtásáról szóló 2007/76/EK határozat módosításáról
   (az értesítés a C(2008) 987. számú dokumentummal történt)
   (EGT-vonatkozású szöveg)
   (2008/282/EK)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a fogyasztóvédelmi jogszabályok alkalmazásáért felelős nemzeti hatóságok közötti együttműködésről szóló, 2004. október 27-i 2006/2004/EK európai parlamenti és tanácsi rendeletre (1) („rendelet a fogyasztóvédelmi együttműködésről”) és különösen annak 7. cikke (3) bekezdésére, 8. cikke (7) bekezdésére, 9. cikke (4) bekezdésére és 12. cikke (6) bekezdésére,
   mivel:
   
               (1)
            
            
               2006. december 22-én a Bizottság elfogadta a 2006/2004/EK rendelet végrehajtásáról szóló 2007/76/EK határozatot (2). A határozat a hatáskörrel rendelkező hatóságok közötti kölcsönös jogsegély és az arra vonatkozó feltételek tekintetében szabályokat állapít meg a 2004/2006/EK rendelet végrehajtására.
            
         
               (2)
            
            
               A 2007/76/EK határozatot módosítani kell a hatóságok által kötelezően átadandó információk, a megvalósult végrehajtási intézkedésekről való értesítésre vonatkozó határidő, valamint a végrehajtási intézkedések hatásának pontos meghatározása érdekében.
            
         
               (3)
            
            
               A 2007/76/EK határozatot módosítani kell továbbá azért is, hogy pontos értelmezést nyerjen, mely információkat kell továbbítani a végrehajtási intézkedésekről való értesítéskor, illetve egy riasztást követően a kölcsönös jogsegély iránti kérelem benyújtásakor.
            
         
               (4)
            
            
               A Közösségen belüli hatékony végrehajtás biztosítása érdekében meg kell határozni a piacfelügyeleti és végrehajtási tevékenységek összehangolását irányító legfontosabb alapelveket is.
            
         
               (5)
            
            
               Az ebben a határozatban előírt intézkedések összhangban vannak a 2006/2004/EK rendelet 19. cikkének (1) bekezdése alapján létrehozott bizottság véleményével,
            
         ELFOGADTA EZT A HATÁROZATOT:
   1. cikk
   A 2007/76/EK határozat a 7. cikk után a következő cikkel egészül ki:
   
      „7a. cikk
      Piacfelügyeleti és végrehajtási tevékenységek összehangolása
      A piacfelügyeleti és végrehajtási tevékenységek összehangolását irányító legfontosabb alapelveket a melléklet 6. fejezete tartalmazza.”
   
   2. cikk
   A 2007/76/EK határozat melléklete e határozat mellékletének megfelelően módosul.
   3. cikk
   Ennek a határozatnak a tagállamok a címzettjei.
   
      Kelt Brüsszelben, 2008. március 17-én.
      
         
            a Bizottság részéről
         
         Meglena KUNEVA
         
         
            a Bizottság tagja
         
      
   
   
      (1)  HL L 364., 2004.12.9., 1. o. A legutóbb a 2007/65/EK irányelvvel (HL L 332., 2007.12.18., 27. o.) módosított rendelet.
   
      (2)  HL L 32., 2007.2.6., 192. o.
   
      MELLÉKLET
      A 2007/76/EK határozat melléklete a következőképpen módosul:
      
                  1.
               
               
                  1.1.c) pontja a következő bejegyzésekkel egészül ki:
                  
                              „viii.
                           
                           
                              a termék vagy szolgáltatás megnevezése;
                           
                        
                              ix.
                           
                           
                              COICOP-kód (az egyéni fogyasztás rendeltetés szerinti osztályozása (Egyesült Nemzetek statisztikai módszertana, http://unstats.un.org/unsd/cr/registry/regcst.asp?Cl = 5));
                           
                        
                              x.
                           
                           
                              a közreműködő reklámozó vagy értékesítő.”
                           
                        
            
                  2.
               
               
                  Az 1.3.4. pont után a határozat a következő ponttal egészül ki:
                  1.3.5.   Végrehatási intézkedés meghozatalakor a megkeresett hatóságnak a 2004/2006/EK rendelet 8. cikkének (6) bekezdése értelmében a meghozott intézkedésekről és azoknak a Közösségen belüli jogsértésre gyakorolt hatásáról értesítenie kell a Bizottságot, valamint a többi tagállam jogsértés esetében végrehajtó hatáskörrel rendelkező hatóságait.
                  A meghozott végrehajtási intézkedések és azoknak a Közösségen belüli jogsértésre gyakorolt hatása tekintetében a következő információkat kell továbbítania:
                  
                              a)
                           
                           
                              a megkeresett és a megkereső illetékes hatóság adatai;
                           
                        
                              b)
                           
                           
                              az eladó vagy szolgáltató adatai;
                           
                        
                              c)
                           
                           
                              a termék vagy szolgáltatás megnevezése;
                           
                        
                              d)
                           
                           
                              osztályozási kód;
                           
                        
                              e)
                           
                           
                              a közreműködő reklámozó vagy értékesítő;
                           
                        
                              f)
                           
                           
                              jogalap;
                           
                        
                              g)
                           
                           
                              a Közösségen belüli jogsértés fajtája;
                           
                        
                              h)
                           
                           
                              a károsult fogyasztók becsült száma és az őket ért anyagi hátrány becsült értéke.”
                           
                        
            
                  3.
               
               
                  A 2.1.5. pontban az első mondat helyébe a következő szöveg lép:
                  2.1.5.   A megkereső hatóság a műszaki lehetőségekhez mérten a lehető leghamarabb, de legkésőbb az ügy lezárását követő hét napon belül kérelmezi a Bizottságnál az adatbázis adatainak törlését, a 2006/2004/EK rendelet 6. cikke szerinti megkeresést követően:”
               
            
                  4.
               
               
                  A 2.1.5. pont után a határozat a következő ponttal egészül ki:
                  2.1.6.   A megkeresett hatóság a műszaki lehetőségekhez mérten a lehető leghamarabb, de legkésőbb az intézkedések meghozatalát követő hét napon belül értesíti a Bizottságot és valamennyi illetékes hatóságot a 2004/2006/EK rendelet 8. cikke (6) bekezdése szerint meghozott végrehajtási intézkedésekről.”
               
            
                  5.
               
               
                  A 3. fejezet címe helyébe a következő szöveg lép: „RIASZTÁS”.
               
            
                  6.
               
               
                  A 3. fejezet az elején a „3.1.” ponttal egészül ki.
               
            
                  7.
               
               
                  A 3. fejezet meglévő szövege annak végén a következő pontokkal egészül ki:
                  3.2.   Amennyiben az illetékes hatóság egy riasztáshoz kapcsolódóan végrehajtási intézkedéseket hoz, ezek meghozataláról a 2004/2006/EK rendelet 7. cikkének (2) bekezdése értelmében értesítenie kell a Bizottságot, valamint a többi tagállam jogsértés esetében végrehajtó hatáskörrel rendelkező hatóságait.
                  A következő információkat kell továbbítania a meghozott végrehajtási intézkedésekről:
                  
                              a)
                           
                           
                              az intézkedést meghozó illetékes hatóság adatai;
                           
                        
                              b)
                           
                           
                              az eladó vagy szolgáltató adatai;
                           
                        
                              c)
                           
                           
                              a termék vagy szolgáltatás megnevezése;
                           
                        
                              d)
                           
                           
                              osztályozási kód;
                           
                        
                              e)
                           
                           
                              a közreműködő reklámozó vagy értékesítő;
                           
                        
                              f)
                           
                           
                              jogalap;
                           
                        
                              g)
                           
                           
                              a Közösségen belüli jogsértés fajtája;
                           
                        
                              h)
                           
                           
                              a károsult fogyasztók becsült száma és az őket ért anyagi hátrány becsült értéke.
                           
                        3.3.   Amennyiben az illetékes hatósághoz egy riasztáshoz kapcsolódóan kölcsönös jogsegély tekintetében megkeresés érkezik, a megkeresésről és annak fajtájáról értesítenie kell a Bizottságot, valamint a többi tagállam jogsértés esetében végrehajtó hatáskörrel rendelkező hatóságait.
                  A hozzá beérkezett megkereséssel kapcsolatban a következő információkat kell továbbítania:
                  
                              a)
                           
                           
                              a kölcsönös jogsegélyt igénylő illetékes hatóság adatai;
                           
                        
                              b)
                           
                           
                              az eladó vagy szolgáltató adatai, amennyiben rendelkezésre állnak;
                           
                        
                              c)
                           
                           
                              a termék vagy szolgáltatás megnevezése;
                           
                        
                              d)
                           
                           
                              osztályozási kód;
                           
                        
                              e)
                           
                           
                              a közreműködő reklámozó vagy értékesítő;
                           
                        
                              f)
                           
                           
                              jogalap;
                           
                        
                              g)
                           
                           
                              a Közösségen belüli jogsértés fajtája;
                           
                        
                              h)
                           
                           
                              a károsult fogyasztók becsült száma és az őket ért anyagi hátrány becsült értéke.”
                           
                        
            
                  8.
               
               
                  Az 5. cikk után a rendelet a következő cikkel egészül ki:
                  „6.   6. FEJEZET – A PIACFELÜGYELETI ÉS A VÉGREHAJTÁSI TEVÉKENYSÉGEK ÖSSZEHANGOLÁSA
                  6.1.   A 2004/2006/EK rendelet 9. cikkének (2) bekezdésében foglalt kötelezettségek teljesítése érdekében az érintett illetékes hatóságok teljes testülete megbízhatja egyiküket a végrehajtási intézkedések összehangolásával. Az illetékes hatóságok az egyes esetek különleges jellegét figyelembe véve szokás szerint azt a hatóságot bízzák meg az összehangolással, ahol a kereskedő székhelye vagy főbb tevékenységi központja van, vagy ahol az érintett fogyasztók nagy számban vannak jelen.
                  6.2.   A Bizottság felkérés esetén segítséget nyújt az összehangoláshoz.”